30/12/2022 | Administración LocalMunicipal
Arteixo
Persoal
Convocatoria e bases reguladoras do proceso selectivo para cobertura en propiedade dunha praza de persoal funcionario de carreira do posto de enxeñeiro/a técnico/a industrial adscrito ao servizo de urbanismo do Concello de Arteixo

Por Resolución de Alcaldía número 4254/2022, de data 26 de decembro de 2022, aprobouse a convocatoria e bases reguladoras do proceso selectivo para cobertura en propiedade dunha praza de persoal funcionario de carreira, do posto de Enxeñeiro/a Técnico/a Industrial, adscrito ao Servizo de Urbanismo do Concello de Arteixo, que de seguido se expoñen: É obxecto da presente, a regulación do proceso selectivo a través do procedemento de concurso-oposición, para cobertura en propiedade dunha praza de persoal funcionario de carreira do posto de Enxeñeiro/a técnico/a industrial adscrito ao servizo de Urbanismo correspondente ao Grupo A, Subgrupo A2 (establecidos no artigo 76 do Real Decreto Lexislativo 5/2015, de 30 de outubro, do texto refundido do EBEP), encadrada na Escala de Administración Especial, Subescala Técnica, incluída na Oferta de Emprego Público 2019 do Concello de Arteixo (BOP de A Coruña número 222, de 21 de novembro de 2019). A praza convocada correspóndese co posto establecido na RPT en vigor, de seguido exposto: Entre outras funcións propias da súa categoría profesional, serán encomendadas as seguintes: - Asesoramento, control, asistencia técnica e emisión de informes técnicos proposta, preceptivos para a aprobación por órgano competente, para a tramitación de licenzas de obra, comunicacións previas, actividades, urbanizacións, licenzas de primeira ocupación, de iniciativa pública ou privada en materia de urbanismo, así como en materia de disciplina urbanística. Emisión de informes previos á emisión de certificacións de carácter urbanístico en relación coas actividades - Control, inspección e seguimento da execución dos proxectos e memorias técnicas en materia de urbanismo, así como das edificacións e construcións xa rematadas relacionadas coas actividades - Redacción, coordinación e elaboración de documentos técnicos en materia competencial da súa titulación - Asunción de dirección de obras de carácter público, de acordo á súa titulación - Asistencia a órganos colexiados, comisións técnicas e grupos de traballo que se Ile encomenden relacionados coa súa titulación ou cas funcións aquí detalladas - Redacción, coordinación e elaboración de estudios, valoracións e taxacións, en materia da súa competencia - Asesoramento, control, asistencia técnica e emisión de informes-proposta en materia de disciplina urbanística, ordes de execución e expedientes de ruína de instalacións industriais, terciarias ou calquera outra relacionadas coas actividades. - Informe-proposta de recursos administrativos e alegacións relacionados coa materia da súa competencia - Atención o público en materia da súa competencia - Asesoramento, control, asistencia técnica, tramitación e emisión de informes para a solicitude e xustificación de subvencións a favor do Concello na materia da súa competencia - Responsable dos contratos na área da súa competencia, con especial seguimento e control do cumprimento das obrigas contractuais sinaladas nos pregos e nas ofertas económicas - Supervisión e control das distintas actividades suxeitas ao pagamento de Imposto de actividades económicas, coa emisión dos preceptivos informe-proposta - Calquera outra función correspondente é súa subescala e propia das súas competencias e atribucións profesionais 2.1.-Para ser admitido/a á realización destas probas selectivas, os/as aspirantes deberán reunir os seguintes requisitos: 1º Nacionalidade: Ter a nacionalidade española, sen prexuízo do disposto no artigo 57 do Real Decreto 5/2015, de 30 de outubro, polo que se aproba o texto refundido da Lei do Estatuto Básico do Empregado Público.2º Capacidade: Posuír a capacidade funcional para o desempeño das funcións que se deriven do posto por desempeñar.3º Idade: Ter cumpridos os dezaseis anos de idade e non haber alcanzado a idade máxima de xubilación forzosa.4º Habilitación: Non ter sido separado do servizo de calquera Administración Pública, de órganos constitucionais ou estatutarios das Comunidades Autónomas mediante expediente disciplinario, nin acharse en situación de inhabilitación absoluta ou especial para empregos ou cargos públicos por resolución xudicial, tanto para o acceso á función pública como para exercer funcións similares como persoal laboral sen que fose separado ou inhabilitado. No caso dos estranxeiros, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado de orixe, o acceso ao emprego público nos mesmos termos que os dos españois.5º Titulación: Estar en posesión dalgún dos seguintes títulos académicos ou en condicións de obtelo na data en que remate o pazo de presentación de instancias: GRAO UNIVERSITARIO EN ENXEÑERÍA TÉCNICA INDUSTRIAL ou titulación equivalente habilitante para o desenvolvemento das función propias do posto. Os/as aspirantes con titulacións obtidas no estranxeiro deberán estar en posesión da correspondente credencial de homologación ou, no seu caso, do correspondente certificado de equivalencia. Este requisito non será de aplicación aos/ás aspirantes que obtiveran o recoñecemento da súa cualificación profesional no ámbito das profesións reguladas ao amparo das disposicións de dereito comunitario.6º Posuír un título acreditativo do nivel de coñecemento da lingua Galega Celga 4, equivalente ou superior. Os/as aspirantes que non a acrediten deberán superar unha proba de coñecemento da lingua galega.2.2.- Os requisitos establecidos deberán posuírse no momento de finalizar o prazo de presentación de solicitudes e manterse durante todo o proceso selectivo ata o momento da toma de posesión como funcionario de carreira. As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello no modelo debidamente cumprimentado, na sede electrónica, ou poderán presentarse en calquera das formas determinadas no artigo 16 da Lei 39/2015, de 1 de outubro, do Procedemento Administrativo Común das Administracións Públicas. O prazo de presentación de instancias será de 20 días naturais contados desde o seguinte ao da publicación do anuncio da convocatoria no BOE, toda vez se teñan publicadas as presentes Bases reguladoras no BOP de A Coruña e anuncio de convocatoria no DOG. Complementariamente, as bases publicaranse na web municipal aos meros efectos informativos, sen que tal publicidade sirva para determinación algunha de prazos de presentación de instancias. Para ser admitido/a e, no seu caso, tomar parte nas probas selectivas correspondentes, os/as aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación. Á instancia acompañarase inescusablemente da seguinte DOCUMENTACIÓN: - DNI (no seu defecto, resgardo do DNI, pasaporte ou carné de conducir) - Titulación requirida - Declaración xurada específica dos requisitos contemplados na Base 2ª.4º) ou, no seu caso, declaración contida no Modelo de instancia adxunto ás presentes Bases - Currículo vitae segundo esquema do Baremo de méritos establecido nas presentes bases con copia de todos os méritos académicos e profesionais. Os méritos profesionais deberán acreditarse con copia dos contratos de traballo máis o Informe de vida laboral ou, no caso de Administracións Públicas, copia do contrato e/ou acta de nomeamento e Certificado expedido polo fedatario público da Administración no que deberá reflexarse o grupo/subgrupo da praza desempeñada, cómputo de datas e especificación da xornada (completa ou parcial) - Copia do Celga 4, título de perfeccionamento ou titulación equivalente, aos efectos de exención de realización de proba de galego - Carta de pagamento de ter aboado os dereitos de exame nos servizos económicos municipais. En ningún caso a presentación e pago da taxa por dereitos de exame suporá substitución do trámite de presentación de instancia. Quedarán exentos/as do pagamento das taxas de dereito de exame, aqueles/as aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do SEPE de estar en situación de desemprego durante 1 ano ou máis tempo) segundo a Ordenanza Fiscal nº 11 do Concello de Arteixo. Os dereitos de exame establécense en 30,20 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles/as aspirantes que resulten excluídos/as na listaxe definitiva. A taxa de dereitos de exame poderá realizarse presencial ou telemáticamente a través da web municipal (www.arteixo.org // Servizos económicos // Cidadanía // Oficina virtual tributaria // Realizar pago on line // Taxas. Para o pago telemático precisará un número de recibo que deberá ser facilitado polo departamento de Rendas e exaccións). En calquera caso, para instrucións de pago de taxas, recoméndase remitir mail ao departamento de Rendas e exaccións (rendas@arteixo. org) ou poñerse en contacto telefonicamente co mesmo (981 659 029 e 981 659 031). Expirado o prazo de presentación de instancias a Alcaldía-Presidencia ditará Resolución pola que se declarará aprobada a listaxe provisional de admitidos/as e excluídos/as con indicación, se é o caso, dos motivos de exclusión e do prazo para subsanación da documentación que, segundo os termos da Lei 39/2015 é de 10 días hábiles dende a publicación no BOP de A Coruña, taboleiro de anuncios e sede electrónica da aprobación da listaxe provisional. Complementariamente e unicamente aos efectos informativos a listaxe provisional publicarase na páxina web municipal. Na listaxe provisional de aspirantes, tamén se designará nominativamente aos membros integrantes do Tribunal seleccionador. No caso de non existir aspirantes excluídos/as, poderase elevar a definitiva a listaxe provisional na mesma resolución. Publicarase no BOP de A Coruña, taboleiro de anuncios da Casa do Concello, así como na sede electrónica e complementariamente aos meros efectos informativos, na páxina web municipal, a relación definitiva de aspirantes admitidos/as e excluídos/as e o lugar, día e hora de comezo das probas selectivas. Esta publicación será determinante para os efectos de posibles impugnacións e recursos, de conformidade co previsto na lei. Comezado o proceso selectivo, a publicación dos sucesivos anuncios para a celebración das probas restantes, así coma a listaxe dos/as aspirantes aprobados/as en cada exercicio, efectuarase no taboleiro de anuncios da Casa do Concello e web municipal.5.1. No Decreto da Alcaldía de aprobación da listaxe provisional, designarase nominativamente a composición do Tribunal cualificador, con titulares e suplentes, aos efectos dos supostos de abstención/recusación dos membros designados.5.2. O Tribunal cualificador nomearase de conformidade co artigo 55.2. c) e d) e artigo 60 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público, así como garantindo os criterios de competencia técnica, nivel de titulación e paridade na súa composición, de conformidade ao establecido no artigo 48 Real Decreto 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, e estará composto do seguinte xeito: - Presidente/a: Persoal funcionario de carreira do grupo/subgrupo A1-A2 do Concello de Arteixo ou doutra Administración Pública (titular e suplente) - Secretaria/o, quen actuará con voz e voto: O/a secretario/a da corporación ou funcionario da corporación que o substitúa (titular e suplente) - Vogais: Tres vogais, sendo funcionarios de carreira ou persoal laboral fixo de calquera Administración Pública, preferentemente da administración local da área competencial da praza convocada (titulares e suplentes) O Tribunal poderá dispoñer da incorporación de asesores especialistas cando as circunstancias así o aconsellen, os cales actuarán con voz e sen voto. Os membros do Tribunal deberán absterse de intervir, notificándoo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de Réxime xurídico do sector público. Así mesmo, os/as interesados/as poderán promover a recusación de acordo co sinalado no artigo 24 da citada norma.5.3 O Tribunal non poderá constituírse nin actuar sen a asistencia, cando menos, de tres dos seus membros, sendo preceptiva a asistencia do/a Presidente/a e do/a Secretario/a, titular ou suplente.5.4 O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante o proceso selectivo, así como adoptar as medidas necesarias que garantan a debida orde do concurso-oposición en todo o que non estea previsto nas bases.5.5 Os acordos adoptados polo Tribunal cualificador serán impugnables nos supostos e na forma establecida pola Lei 39/2015, do 1 de outubro. Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30 e Anexo IV do RD 462/2002, do 24 de maio, sobre indemnizacións por razón do servizo.5.6 Na Resolución de aprobación da listaxe definitiva entenderanse resoltas (estimadas/desestimadas) as solicitudes de emenda/subsanación, así como recusación/abstención dos membros do Tribunal, de ser o caso. Desenvolvemento do proceso selectivo: O proceso selectivo a través de procedemento de concurso-oposición consistirá nunha fase de oposición (60%) previa á fase de concurso (40%), de conformidade ao seguinte: 6.1.1. Desenvolvemento da fase de oposición a. Os/as aspirantes serán convocados/as para cada exercicio en chamamento único, e serán excluídos/as do proceso selectivo quen non compareza, salvo casos de forza maior debidamente xustificados e apreciados discrecionalmente polo Tribunal. b. A orde de actuación dos/as opositores naqueles exercicios ou probas que non podan realizarse conxuntamente, iniciarase alfabeticamente por aqueles cuxo primeiro apelido comece pola letra «T», de conformidade co previsto na Resolución de 28 de xaneiro de 2022, da Consellería de Facenda e Administración Pública (DOG número 24, de 4 de febreiro de 2022) c. Unha vez comezado o proceso selectivo, os anuncios de celebración dos exercicios faranse públicos no taboleiro de anuncios e, complementariamente, na web municipal e na sede electrónica cunha antelación que posibilite que dende a total conclusión dun exercicio ou proba ata o comezo do seguinte, deberá transcorrer un prazo mínimo de 48 horas. Cando o Tribunal o considere conveniente, poderá acordar a celebración de varios exercicios nunha mesma xornada, concedéndolle aos/ás opositores/as un descanso mínimo de trinta minutos entre a celebración destes. d. En calquera momento do proceso selectivo os órganos competentes de selección poderán requirir aos/ás opositores/as para que acrediten a súa identidade. Non obstante, os exercicios da fase de oposición realizaranse con código de anonimato. e. Se en calquera momento do proceso selectivo chegara a coñecemento do Tribunal que algún/ha dos/as aspirantes non cumpre todos os requisitos esixidos pola presente convocatoria, previa audiencia do/a interesado/a, deberá propoñer a súa exclusión ao Sr. Alcalde, indicando as inexactitudes ou falsidades formuladas polo/a aspirante na solicitude de admisión a estas probas selectivas, aos efectos procedentes. f. Concluído cada un dos exercicios da oposición, o Tribunal fará pública, no taboleiro de anuncios e na web municipal, a relación de aspirantes que acadaran o mínimo establecido para superalo con indicación da puntuación (no caso de exercicios eliminatorios) ou ben a cualificación obtida (no caso de exercicios non eliminatorios), podendo publicarse nome e apelidos parciais ou DNI parcial ou código de anonimato dos/as aspirantes presentados/as. g. O Tribunal adoptará as medidas necesarias para garantir que os exercicios que teñan que ser corrixidos directamente polo Tribunal sexan corrixidos sen que se coñeza a identidade dos/as aspirantes. O Tribunal excluirá a aqueles/as candidatos/as en cuxos exercicios figuren marcas ou signos que permitan coñecer a identidade do opositor/a. A tal efecto, unha vez efectuada a corrección dos exercicios indicados, procederase por parte do Tribunal á apertura dos sobres pechados que permitan asociar a cada aspirante co seu código identificativo. h. Os exercicios que se celebren por escrito con desenvolvemento de texto poderán ser lidos publicamente, se así o acorda o Tribunal. Como norma xeral, establecerase un prazo de tres días hábiles, contados dende a data de publicidade das cualificacións dos distintos exercicios, para solicitar revisión de exámenes realizados ou para presentar alegacións sobre cualificacións outorgadas polo Tribunal. Todo isto, sen prexuízo do establecido legalmente na Base final sobre impugnacións das actuacións do Tribunal e sen que isto implique paralización ou suspensión do proceso selectivo, salvo que o Tribunal así o considere para maior seguridade xurídica do procedemento. Con carácter xeral en todos os exercicios da fase de oposición teranse en conta as normas de dereito positivo relacionadas no temario que estea en vigor no momento de publicación da relación definitiva de aspirantes admitidos/as. Co fin de respectar os principios de publicidade, transparencia, obxectividade e seguridade xurídica que deben rexer o acceso ao emprego público, o Tribunal deberá cualificar os exercicios dos/as aspirantes de acordo cos criterios de corrección e os baremos de puntuación establecidos nesta convocatoria e, no suposto de desenvolver os mesmos, deberá acreditar o coñecemento dos criterios específicos de avaliación por parte dos/as aspirantes, con carácter previo á realización dos exercicios.6.1.2.- Exercicios da fase de oposición A oposición constará de 3 exercicios, todos eles obrigatorios e eliminatorios, de modo que non poderán pasar ao seguinte exercicio os/as aspirantes que non acaden a cualificación mínima establecida para cada un deles. A puntuación máxima que se poderá acadar na fase de oposición será de 60 puntos. Primeiro exercicio: EXAME TEÓRICO TIPO TEST (carácter obrigatorio e eliminatorio): 20 puntos máximo, mínimo 10 puntos para superalo. Consistirá na realización dun exercicio teórico consistente na realización dun exame tipo test de 100 preguntas con 4 alternativas de resposta (máis un máximo de 10 preguntas de reserva), preparadas con carácter previo polo Tribunal e relacionadas co temario anexo á presente convocatoria (temario xeral e temario específico). A cualificación máxima deste exercicio é de 20 puntos, sendo necesario acadar 10 puntos para superalo. Cada resposta correcta puntuará 0,20 puntos, cada resposta errada restará 0,05 puntos e as respostas non contestadas (en branco) non descontarán. A duración máxima para a realización deste exercicio será de 90 minutos, podendo o Tribunal determinar tempos inferiores se así o estima conveniente. Segundo exercicio: EXAME PRÁCTICO (carácter obrigatorio e eliminatorio): 40 puntos máximo, mínimo 20 puntos para superalo. Consistirá na resolución dun ou varios supostos prácticos (máximo 5) propostos polo Tribunal con carácter previo á realización do exame, relacionados co temario xeral e/ou específico anexo ás presentes bases e/ou coas funcións propias da praza convocada, durante un tempo máximo de tres horas. O exercicio será cualificado de 0 a 40 puntos, sendo necesario acadar unha puntuación de 20 puntos para superalo. Toda vez rematado o tempo de exame, o Tribunal poderá determinar a lectura do exercicio se así o estima conveniente, quedando capacitado para realizar canta pregunta/aclaración considere en relación á exposición escrita dos/as aspirantes. A lectura do exercicio en ningún caso poderá ser superior a 30 minutos para cada un/ha dos/as aspirantes. No suposto de que algún/ha aspirante non proceda á lectura, no caso de que o Tribunal determine a mesma, a cualificación do exercicio será directamente non apto, sen mais avaliación. Para a resolución deste exercicio, o/a opositor/a poderá utilizar normativa estatal e autonómica en documento papel. Durante o desenvolvemento desta proba os/as aspirantes poderán consultar os textos técnicos, legais e xurisprudenciais non comentados dos que acudan provistos, coa autorización do Tribunal. Os membros do Tribunal quedan competencialmente capacitados para revisar o apoio documental dos/as aspirantes. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos planteados. Estimarase especialmente a corrección e sistemática na proposta, a formulación de conclusións, coñecemento e axeitada aplicación da normativa vixente e a capacidade expositiva e de síntese. A ponderación de cada un destes criterios en cada un dos supostos será posta en coñecemento dos aspirantes con carácter previo á realización do exercicio. Así mesmo, no caso de poñerse varios supostos prácticos polo Tribunal valoraranse con distinta puntuación cada un deles, e deberá indicarse no exercicio entregado ao/á opositor/a, a puntuación de cada un deles e o desenvolvemento dos criterios de cualificación determinados, de ser o caso. Terceiro exercicio: COÑECEMENTO DE GALEGO (carácter obrigatorio e eliminatorio): será cualificado APTO ou NON APTO. Consistirá na tradución escrita directa dun texto en castelán facilitado polo Tribunal, á lingua galega, nun tempo máximo de 30 minutos. O texto será escollido polo Tribunal do proceso selectivo inmediatamente antes de celebrarse a proba, podendo formarse con parágrafos de distintos textos, correspondéndolle ao Tribunal a fixación do nivel de coñecemento esixido para superar esta proba, dado que o texto non poderá ter mais de 100 palabras, sendo cualificados como non aptos aqueles/as aspirantes que teñan 10 erros ou máis (tanto de tradución, como de gramática como de acentuación). Deberan realizar esta proba aqueles/as aspirantes que non presenten o certificado no prazo de presentación de instancias e referido á data de remate, de ter superados os estudos conducentes á obtención do nivel do coñecemento do galego Celga 4 esixido, expedido por organismo oficial para tal efecto, ou título acreditativo expedido por entidade académica para tal fin. Os/as aspirantes que acrediten a posesión do referido título estarán exentos/as da realización desta proba, considerándose neste caso directamente como APTO. Os/as aspirantes que non acreditasen estar en posesión do Celga 4 ou equivalente e que non superasen esta proba quedarán excluídos/as do proceso selectivo.6.1.3.- Cualificacións da fase de oposición Toda vez rematada a fase de oposición, o Tribunal elaborará unha listaxe de cualificacións totais da oposición de todos/as os/as aspirantes que a teñan superado, a fin de proseguir coa fase de concurso, á que unicamente optarán aqueles/as aspirantes aptos na fase de oposición. A fase de concurso desenvolverase de conformidade ao Baremo de seguido determinado, sendo imprescindible que o/a aspirante aporte o Anexo II segundo este esquema de Baremo, ao que deberá acompañar toda a documentación acreditativa de tales méritos. A puntuación máxima posible nesta fase de concurso é de 40 puntos. A) FORMACIÓN ACADÉMICA (ata un máximo de 15 puntos, non sendo resultado das puntuacións máximas dos diferentes epígrafes) Unicamente serán valorados aqueles méritos formativos relacionados coa praza convocada e/ou coa Administración pública, e realizados por centros homologados, colexios profesionais, sindicatos, Administracións Públicas e similares acreditados oficialmente. No suposto de non figurar o número de horas lectivas (ou conversión de equivalencia, exemplo: créditos) os cursos non serán valorados. No caso de cursos de informática non serán tidos en conta aqueles propios de informática de usuario, así como tampouco aqueles con máis de 10 anos de antigüidade. A valoración dos distintos cursos é excluínte, de xeito que non poderá valorarse dúas veces un único curso/título nin poderán valorarse fraccionadamente, isto é, non serán valorados independentemente os cursos que formen parte dos créditos para obtención dunha titulación académica. - Outros títulos universitarios de Grao distintos ao establecido como requisito de acceso, Posgrao, Máster ou Doutoramento e/ou cursos de duración lectiva igual ou superior a 300 horas: 2 puntos por cada un - Cursos de 100 a menos de 300 horas: 1,00 puntos por cada un - Cursos de 75 a menos de 100 horas: 0,75 puntos por cada un - Cursos de 50 a menos de 75 horas: 0,50 puntos por cada un - Cursos de 20 a menos de 50 horas: 0,25 puntos por cada un - Cursos de menos de 20 horas: 0,05 puntos por cada un Por formación relacionada coa Administración Pública e indirectamente co posto de traballo, incluída formación transversal (procedemento administrativo, xestión de expedientes, contratación administrativa, administración electrónica e inclusive accións formativas en políticas de igualdade, organización de equipos humanos e similares): 0,10 por cada 20 horas acumuladas ata un máximo de 2 puntos. Por cursos/formación de Informática relacionados coas funcións da praza convocada: 0,10 puntos por cada 20 horas acumuladas ata un máximo de 2 puntos. Non serán tidos en conta os cursos propios de informática de usuario (deseño webs, internet, procesadores de textos, excel básico, word e análogos), así como tampouco aqueles curso de informática con antigüidade de máis de 10 anos a contar dende a data de remate do prazo de presentación de instancias. Por cursos de galego de nivel superior ao de perfeccionamento/Celga 4 que exime da realización do 4º exercicio: Curso de linguaxe administrativa nivel medio: 0,5 puntos; Curso de linguaxe administrativa nivel superior: 1 punto B) EXPERIENCIA PROFESIONAL (ata un máximo de 25 puntos ) As puntuacións de cada apartado do epígrafe de experiencia laboral son independentes aplicándose o límite máximo de 25 puntos e ningún caso poderá acadarse coa suma dos distintos apartados unha puntuación superior ao máximo de 25 puntos establecido: A experiencia profesional deberá acreditarse con copia dos contratos de traballo máis o Informe de vida laboral ou, no caso de Administracións públicas, certificado expedido polo fedatario público da Administración no que se explicite o posto de traballo, grupo de pertenza ou equiparación, duración do contrato/nomeamento e tipoloxía xornada. A puntuación da experiencia profesional referida anteriormente está referida a xornada completa, sendo que no suposto de xornada parcial, outorgarase a puntuación proporcional correspondente. - Por experiencia profesional como Enxeñeiro/a técnico/a industrial grupo A2 na Administración Pública Local: 0,20 puntos por cada mes acumulado. - Por experiencia profesional como Enxeñeiro/a técnico/a industrial grupo A2 noutras instancias da Administración Pública, incluíndo sector público: 0,15 puntos por cada mes acumulado - Por experiencia profesional como Enxeñeiro/a técnico/a industrial ou análogo equiparable ao grupo A2, referido ás funcións da praza convocada, na empresa privada: 0,10 puntos por cada mes acumulado As puntuacións de cada apartado outorgaranse sumando todos os meses de experiencia, multiplicando pola puntuación correspondente de cada apartado cun máximo de dous decimais. O Tribunal elaborará unha listaxe das puntuacións outorgadas aos aspirantes nesta fase de concurso, que se fará pública no taboleiro de anuncios e na web municipal, durante un prazo de 3 días hábiles para posibilitar a presentación de alegacións/reclamacións dos/as aspirantes. A puntuación final do proceso selectivo, aos efectos de ordenación dos/as opositores/as na relación de aprobados virá determinada pola suma total das cualificacións obtidas en cada un dos exercicios obrigatorios da fase de oposición maila puntuación obtida na fase de concurso. O Tribunal non poderá declarar que supera o proceso selectivo un número superior de aspirantes que o número de prazas convocadas (unha) pero non obstante, elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria, substitucións de titulares e/ou cobertura temporal de vacantes exclusivamente de prazas de análogo corpo e escala. Tal Bolsa de traballo utilizarase, a criterio discrecional motivado desta Administración tamén para nomeamento interinos por programa/proxecto. No suposto de que ningún/ha aspirante supere o proceso selectivo, o Tribunal declarará deserta a convocatoria. En caso de empate nas cualificacións finais, a orde establecerase atendendo á maior puntuación obtida na fase de oposición, de persistir o empate, prevalecerá o/a aspirante coa maior puntuación no exercicio práctico (suposto práctico). No suposto de persistir o empate, polo/a aspirante coa maior puntuación no primeiro exercicio, e se isto non fora suficiente, e de persistir o empate resolverase pola orde alfabética comezando pola letra “a”. As cualificacións finais dos/as aspirantes aprobados serán ordenadas con orde de prelación e publicadas na páxina web do Concello e no taboleiro de edictos. Esta publicación será exposta no taboleiro de edictos e na web municipal (www.arteixo.org) e no prazo de 3 días hábiles seguintes á publicación, poderanse presentar reclamacións ou alegacións as mesmas. Rematado o prazo de exposición referido, o Tribunal resolverá as reclamacións/alegacións presentadas elevando a proposta de cualificacións finais e de proposta de nomeamento do/a aspirante que acade a primeira posición, á Alcaldía-Presidencia, que resolverá proposta final de nomeamento. O/a aspirante proposto/a deberá presentar dentro do prazo máximo de 20 días naturais (a contar desde o día seguinte a aquel en que se fixo pública a proposta final de nomeamento), os documentos acreditativos de reunir todos e cada un dos requisitos que se esixen para tomar parte na selección, así como toda a documentación requirida polo departamento de Persoal co fin de efectuar o nomeamento como persoal funcionario de carreira desta Administración. Estarán exentos/as, se tivesen relación anterior con esta Administración local, da xustificación documental, aqueles/as que o tivesen demostrado para obter o seu anterior nomeamento/contrato. Os/as aspirantes que dentro do prazo sinalado, agás nos casos de forza maior, non presentasen a documentación esixida, non poderán ser nomeados/as, sen prexuízo da responsabilidade en que houbesen podido incorrer por falsidade dimanante da solicitude para participar no concurso-oposición. Nestes casos, entenderase que o/a aspirante renuncia, decaendo en todos os seus dereitos. Neste suposto, o Alcalde-Presidente formulará proposta de nomeamento a favor do/a seguinte candidato/a segundo a orde de prelación de puntuacións totais do proceso selectivo. A adscrición ao posto de traballo correspondente á praza convocada, terá carácter definitivo e será preciso a permanencia mínima de dous anos na mesma para poder acceder a outro posto por concurso. As presentes bases, así como cantas actos administrativos se deriven delas e da actuación do Tribunal, poderán ser impugnados polos/as interesados/as nos casos e na forma establecida na Lei 39/2015, do 1 de outubro, de Procedemento administrativo Común das Administracións Publicas e Lei 40/2015 de 1 de outubro de Réxime xurídico do sector público. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. A lexislación aplicable ao presente procedemento é a seguinte: - RDLex 5/2015, de 30 de outubro, do texto refundido do EBEP - Lei 30/1984, de 2 de agosto, de medidas para a reforma da función pública (naquelas disposicións aínda vixentes e que sexan básicas) - Lei 7/1985, de 2 de abril, reguladora das bases de réxime local e Texto refundido das disposicións legais vixentes en materia de réxime local, aprobado por Real Decreto Lexislativo 781/1986, de 13 de xuño (naquelas disposicións básicas) - Lei 2/2015, de 29 de abril, de Emprego Público de Galicia - Lei 5/1997, de 22 de xullo, da Administración Local de Galicia - Texto refundido da Lei de igualdade das mulleres de Galicia - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local - Real decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración do Estado e demais disposicións aplicable - Lei 53/1984, 26 de decembro, de Incompatibilidades do Persoal ao Servizo das Administracións Públicas - Lei 39/2015, do 1 de outubro, de Procedemento Administrativo Común das Administracións Publicas e Lei 40/2015, de 1 de outubro, de Réxime Xurídico do Sector Público As presentes bases, así como cantas actos administrativos se deriven delas e da actuación do Tribunal, poderán ser impugnadas polos/as interesados/as nos casos e na forma establecida na Lei 39/2015, do 1 de outubro, de Procedemento Administrativo Común das Administracións Publicas e Lei 40/2015 de 1 de outubro de Réxime Xurídico do Sector Público.1. Constitución española. Estrutura. Principios xerais 2. A Corona, o Rei e o Referendo 3. A organización territorial do Estado. Cámaras lexislativas. Competencias e réxime de funcionamento 4. Dereitos e deberes dos cidadáns 5. Lei Orgánica 1/1981, de 6 de abril, do Estatuto de Autonomía de Galicia 6. Lei 39/2015, de 1 de outubro, do Procedemento Administrativo Común das Administracións Públicas. Principios xerais 7. O Acto administrativo, elementos constitutivos, requisitos e eficacia do acto 8. A revisión de oficio. A nulidade e anulabilidade do acto administrativo 9. Lei 39/2015: iniciación, instrución e finalización do procedemento administrativo 10. Lei 39/2015, de 1 de outubro: recursos administrativos 11. Lei 40/2015, de 1 de outubro, de Réxime Xurídico do Sector Público: órganos administrativos e órganos consultivos das distintas Administracións Públicas 12. Lei 7/1985, de 2 de abril, reguladora das Bases de Réxime Local e Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local 13. Lei 27/2013, de 27 de decembro, de Racionalización e Sostenibilidade da Administración Local, de modificación da Lei de Bases 7/85, de 2 de abril 14. Competencias municipais dos concellos de máis de 30.000 habitantes: competencias propias, impropias e delegación competencial 15. Competencias da Alcaldía-Presidencia e do Pleno nas entidades locais. A delegación competencial e a avocación. Competencias da Xunta de Goberno Local e dos demais órganos colexiados nas entidades locais 16. Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais 17. Real Decreto Lexislativo 5/2015, de 30 de outubro, do Texto refundido da Lei do Estatuto Básico do Empregado Público. Tipoloxía de persoal e dereitos e deberes do persoal público 18. Lei 2/2015, de 29 de abril, do Emprego Público de Galicia. Situacións administrativas, permisos e licenzas do persoal público 19. Lei 53/1984, de 26 de decembro, de Incompatibilidades do Persoal ao Servizo das Administracións Públicas 20. A Lei 9/2017, de 8 de novembro, de Contratos do Sector Público. Especial referencia á delimitación dos tipos contractuais e á aptitude para contratar co sector público 21. A Lei 9/2017, de 8 de novembro, de Contratos do Sector Público. Pregos administrativos e pregos técnicos: características e contido. A preparación dos contratos nas Administracións Públicas 22. Orzamento municipal. Estrutura. Procedemento de aprobación 23. As Ordenanzas e Regulamentos. Elaboración e aprobación das Ordenanzas e Regulamentos, procedemento de elaboración, límites, control da potestade regulamentaria. A publicación das normas locais. Os bandos 24. Políticas de igualdade: Lei Orgánica 3/2007, de 22 de marzo, para a igualdade efectiva de mulleres e homes 25. Marco legal e principios xerais da Protección de Datos de Carácter Persoal na Administración Pública 1. Lei 31/1995, de 8 de novembro, de Prevención de Riscos Laborais 2. Regulamento dos servizos de prevención (RD 36/1997) 3. Sistema de xestión de riscos laborais: modalidades de organización. Integración da prevención na Administración Local 4. A Avaliación de riscos laborais 5. O Plan de Prevención na Administración Local. Colectivos protexidos. As especialidades da vixilancia da saúde, ergonomía e psicosocioloxía 6. Dereitos e deberes dos empregados públicos en materia preventiva 7. As obrigas de prevención de riscos na subcontratación 8. Normativa municipal: Plan Xeral de Ordenación municipal vixente no Concello de Arteixo. Clasificación do solo e regulación. Ordenanzas de aplicación. Réxime transitorio de aplicación segundo a lexislación vixente 9. Normativa municipal: Ordenanzas que regulan o uso dos terreos incluídos no Polígono Industrial de Sabón 10. Normativa municipal: Ordenanza de pasos do Concello de Arteixo 11. Normativa municipal: Ordenanza de obras e servizos do Concello de Arteixo 12. Normativa municipal: Proxecto Sectorial de Parque de Actividades Económicas de Arteixo 13. Lei 2/2016, de 10 de febreiro, do Chan de Galicia (LSG). Condicións de uso en solo en rústico. Procedemento para o outorgamento de autorizacións. Réxime de autorizacións e licenzas outorgadas en solo rústico, condicións de edificación 14. Lei 2/2016, de 10 de febreiro, do Chan de Galicia (LSG). Construción fóra de ordenación e obras terminadas sen título habilitante na Lei do Solo de Galicia 15. Lei 2/2016, de 10 de febreiro, do Chan de Galicia (LSG). Edificacións existentes de carácter tradicional 16. Lei 2/2016, de 10 de febreiro, do Chan de Galicia (LSG): Licenzas urbanísticas e comunicacións previas, procedemento de outorgamento de licenzas, procedemento para a tramitación das comunicacións previas 17. Lei 2/2016, de 10 de febreiro, do Chan de Galicia (LSG): Réxime de aplicación aos municipios con planeamento non adaptado e aos municipios sen planeamento 18. Decreto 97/2019, de 18 de xullo, polo que se regulan as competencias da Comunidade Autónoma de Galicia na zona de servidume de protección do dominio público marítimo-terrestre: Réxime de usos na zona de servidume de protección 19. Decreto 97/2019, de 18 de xullo, polo que se regulan as competencias da Comunidade Autónoma de Galicia na zona de servidume de protección do dominio público marítimo-terrestre: Autorizacións de servizos temporais na zona de servidume de protección 20. Decreto 97/2019, de 18 de xullo, polo que se regulan as competencias da Comunidade Autónoma de Galicia na zona de servidume de protección do dominio público marítimo-terrestre: Autorizacións temporais na zona de servidume de protección. Celebración de espectáculos públicos e actividades recreativas ou deportivas 21. Plan de ordenación do litoral de Galicia aprobado definitivamente polo Decreto 20/2011, do 10 de febreiro: Actividades e usos construtivos, clasificación dos usos, usos permitidos, usos compatibles 22. Plan de ordenación do litoral de Galicia aprobado definitivamente polo Decreto 20/2011, do 10 de febreiro: Regulación de usos específicos, protección costeira, ordenación 23. Decreto 2267/2004, do 3 de decembro, polo que se aproba o Regulamento de seguridade contra incendios nos establecementos industriais (BOE nº 303 17/12/2004): Requisitos construtivos dos establecementos industriais segundo a súa configuración, ubicación e nivel de risco intrínseco 24. Decreto 2267/2004, do 3 de decembro, polo que se aproba o Regulamento de seguridade contra incendios nos establecementos industriais (BOE nº 303 17/12/2004): Requisitos das instalacións de protección contra incendios dos establecementos industriais 25. Decreto 2267/2004, do 3 de decembro, polo que se aproba o Regulamento de seguridade contra incendios nos establecementos industriais (BOE nº 303 17/12/2004): Características dos establecementos industriais coa seguridade contra incendios 26. Real Decreto 513/2017, do 22 de maio, polo que se aproba o Regulamento de instalacións de protección contra incendios: Inspeccións periódicas de instalacións de protección contra incendios. Aplicación deste regulamento a equipos ou sistemas xa instalados. Inspeccións periódicas. Primeira inspección das instalacións existentes 27. Decreto 144/2016, do 22 de setembro, polo que se aproba o regulamento único de regulación integrada de actividades económicas e apertura de estabelecementos: Actividades e establecementos suxeitos, procedemento de verificación, actuacións de control, causas de ineficacia 28. Decreto 144/2016, do 22 de setembro, polo que se aproba o regulamento único de regulación integrada de actividades económicas e apertura de estabelecementos: Avaliación de incidencia ambiental, solicitudes, información pública, efectos, modificacións das actividades sometidas á declaración de incidencia ambiental 29. Decreto 106/2015, de 9 de xullo, sobre contaminación acústica de Galicia: Desenvolvemento de actividades en edificacións e clasificación de actividades a desenvolver en edificacións e valores de illamento para o desenrolo de actividade 30. Código técnico da edificación, Real Decreto 314/2006, do 17 de marzo. Seguridade en caso de incendio: propagación interior, propagación exterior, evacuación de ocupantes, instalacións de protección contra incendios, intervención dos bombeiros, resistencia ao lume da estrutura 31. Código técnico da edificación, Real Decreto 314/2006, do 17 de marzo. Seguridade de utilización e accesibilidade. Seguridade fronte ao risco causado por situacións con alta ocupación. Seguridade fronte ao risco causado por vehículos en movemento. Accesibilidade 32. Código técnico da edificación, Real Decreto 314/2006, do 17 de marzo. Salubridade: calidade do aire interior 33. Accesibilidade e supresión de barreiras arquitectónicas. Lei 8/1997, de 20 de agosto e o seu regulamento de desenrolo aprobado por RD 35/2000, de 28 de xaneiro. Accesibilidade en edificios de uso público e adaptación de edificios de uso público existentes 34. Lei 9/2013, de 19 decembro, do emprendemento e competitividade económica de Galicia: actividades sometidas a licenza ou autorización, actividades exentas de declaración responsable, licenza municipal e autorización autonómica 35. Lei 9/2013, de 19 decembro, do emprendemento e competitividade económica de Galicia: Licenza en materia de espectáculos públicos e actividades recreativas e licenza urbanística 36. Real Decreto 1027/2007, de 20 de xullo, polo que se aproba o Regulamento de Instalacións térmicas nos edificios. Recuperación da enerxía e evacuación dos fumes da combustión 37. Regulamento electrotécnico para baixa tensión e instrucións técnicas complementarias (Real Decreto 842/2002, de 2 de agosto). Documentación e posta en servizo das instalacións. Instalacións en locais de pública concorrencia. Instalacións de alumeado exterior 38. Lei 10/2017, de 27 de decembro, de espectáculos públicos e actividades recreativas de Galicia: competencias autonómicas, competencias municipais, prohibicións, condicións técnicas e de seguridade 39. Decreto 124/2019, do 5 de setembro, polo que se aproba o Catálogo de espectáculos públicos, actividades recreativas e establecementos abertos ao público da Comunidade Autónoma de Galicia e se establecen determinadas disposicións xerais de aplicación na materia 40. Imposto sobre actividades económicas. Antecedentes. A súa configuración no sistema tributario local. Natureza e feito impoñible 41. Imposto sobre actividades económicas. Exencións e supostos de non suxeción. Bonificacións obrigatorias e potestativas. Suxeitos pasivos 42. Imposto sobre actividades económicas. Período impositivo e devengo. Cota tributaria. Cotas municipais, provinciais e nacionais. Xestión do imposto 43. Imposto sobre actividades económicas. Matrícula do Imposto. Os elementos tributarios do Imposto. A potencia instalada. A superficie. Concepto de local 44. Imposto sobre actividades económicas. Distribución de cotas. Procedemento de comprobación do Imposto sobre Actividades Económicas. O procedemento de inspección. Documentación das actuacións inspectoras: comunicacións, dilixencias, informes e actas 45. Ordenanza fiscal número 2 do Concello de Arteixo, reguladora do Imposto sobre Actividades Económicas 46. Ordenanza fiscal número 10 do Concello de Arteixo reguladora da taxa pola intervención municipal nas comunicacións previas, declaracións responsables e no outorgamento de licenzas de aperturas de establecementos D/Dona. con DNI núm:. con enderezo. C. P. Localidade. e teléfono de contacto. e e-mail. Que tendo coñecemento da apertura do prazo de presentación de instancias de 1 praza de persoal funcionario de carreira do posto de ENXEÑEIRO/A TÉCNICO/A INDUSTRIAL ADSCRITO AO SERVIZO DE URBANISMO. Declarando explicitamente cumprir os requisitos establecidos nas bases reguladoras da convocatoria e, así mesmo, declarando non padecer enfermidade nin defecto físico que impida o normal desenvolvemento das funcións correspondentes a dito posto e, non ter sido separado/a mediante expediente disciplinario do servizo de calquera das Administracións Publicas, nin estar inhabilitado/a para o desenvolvemento de funcións publicas por sentenza firme. E efectuando pola presente Declaración responsable da exactitude e veracidade da documentación que se aporta xunto á presente: 1. DNI 2. Titulación establecida como requisito de acceso na categoría á que opta 3. Acreditación de coñecemento de lingua galega para exención de realización de proba de galego (Celga 4 ou perfeccionamento ou equivalente) 4. Currículo vitae autobaremado xunto coa documentación acreditativa dos méritos académicos e profesionais, de conformidade ao Baremo contido nas presentes Bases 5. Acreditación de discapacidade de ser o caso e/ou especificación de medidas de adaptación para realización dos exercicios da fase de oposición. Sexa admitida esta Instancia para participar na convocatoria enriba referida, correspondente á OEP 2019. INFORMACIÓN SOBRE PROTECCIÓN DE DATOS.- De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO Nº 1-15142 ARTEIXO (A CORUÑA). Os seus datos serán utilizados para o trámites estritamente necesarios relacionados coa súa solicitude O feito de que non nos facilite parte da información solicitada poderá supor a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, Nº 1-15142, ARTEIXO (A CORUÑA), aportando copia do seu DNI. D/Dona. declara pola presente, a veracidade dos méritos alegados no proceso selectivo ao que opta (para autobaremar os seus méritos siga estritamente o establecido nas bases reguladoras e verifique que achega a documentación acreditativa solicitada segundo as mesmas). (Engada tantas liñas como necesite) (Engada tantas liñas como necesite) (Engada tantas liñas como necesite) (Engada tantas liñas como necesite) (Engada tantas liñas como necesite) En Arteixo, a 27 de decembro de 2022 Asinado: D. Carlos Calvelo Martínez, Alcalde-Presidente